《次韵梅山弟感时四首》
宋代·陈著

春造曾分寸草晖，晚经霜雪始知非。
中心痛事神孤往，前面虚知手一挥。
肯使晓猿随陇笑，一烦倦鸟引云归。
绝粮只管餐松菊，赢得身轻入险飞。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。